als_Latn dik_Latn sag_Latn
Tragjedia: Një familje ka humbur katër anëtarë nga Alzheimeri
Sëmundja e rëndë përcillet ndër gjenerata
Kjo sëmundje trashëgohet me probabilitetin 50:50
Sëmundja e Alzheimerit, e cila i ka prekur disa gjenerata të familjes së Chris Graham-it, kishte goditur përsëri. Vetë Graham ishte diagnostikuar me sëmundje të Alzheimerit, me fillim të hershëm, kur kishte pasur vetëm 34 vjet.
Ish-ushtaraku, i cili tani ka 39 vjet, në vitin 2010 kishte zbuluar se në vete bartte gjenin e njëjtë me të meta, i cili ia kishte marrë jetën babait, hallës, kushëririt dhe stërgjyshit të tij, ku që të gjithë këta kishin vdekur në të dyzetat e tyre.
Kjo formë e rrallë, apo familjare, e trashëguar, e sëmundjes së Alzheimerit, po ashtu ka bërë që vëllai i tij 43 vjeçar, Tony, të mbetet i lidhur për shtrati, në një qendër përkujdesjeje, ku tani ushqehet me anë të një gypi.
Me të njëjta simptome si i vëllai
Sikur vëllai i tij, Chris Graham, po ashtu është bartës i formës defektuoze të gjenit PSEN-1, i cili haset te rreth 400 familje në mbarë botën.
Babai i tre fëmijëve nga Kartertoni i Oksfordshajërit (Britani) është duke përjetuar probleme të lehta të memories,por e di se është vetëm çështje kohe kur demenca e tij do të vijë duke u përkeqësuar edhe më shumë.
Edhe pse është i ri, procesi i sëmundjes do t’i shkaktojë atij dëmet e njëjta sikur edhe të rreth 500,000 njerëzve të tjerë në Britani, që janë të prekur nga Alzheimeri. Chris Graham, i cili është liruar nga ushtria për shkaqe shëndetësore, pas 23 viteve shërbimi, thotë: “Shokët e mi nuk më besonin kur u thashë se vuaja nga sëmundja e Alzheimerit. Shumica e njerëzve nuk e dinë se kjo sëmundje mund t’i prekë edhe njerëzit e moshës sime. Unë dukesha i shëndoshë nga jashtë, atëherë si mund ta kisha një sëmundje të tillë”?
Ai thotë se njerëzit rëndom mendojnë se sëmundja e Alzheimerit shkakton probleme të caktuara me memorie në moshë të shtyrë, por realiteti është shumë më i keq. Meqë kjo sëmundje trashëgohet me probabilitetin 50:50, dy motrat e tij nuk janë prekur nga kjo sëmundje, por ai dhe vëllai i tij, po.
Sëmundja e Alzheimerit është forma më e shpeshtë e demencës dhe është përgjegjëse për vdekjen e qelizave trunore dhe tkurrjen (atrofinë) e trurit për 400% më shpejt sesa që është rasti me plakjen normale.
Chris Graham tani është duke marrë pjesë në studimet kërkimore në Institutin e neurologjisë së Kolegjit universitar të Londrës, me qëllim që t’iu ndihmojë shkencëtarëve që t’i kuptojnë shenjat më të hershme të sëmundjes së Alzheimer-it, me qëllim të gjetjes së mënyrave të reja të trajtimit. Ai thotë se, përkundër asaj se e di tani çka e pret në të ardhmen, tani të paktën ka një qëllim në jetë.
“Doja të bëja diçka për ta luftuar këtë sëmundje, të bëja çka të mundja dhe derisa të mundja. Kjo është e thjeshtë për mua. Armikun duhet goditur drejtpërdrejtë, prandaj i jam bashkuar sfidës për të ndihmuar në mbështetjen e kërkimeve shkencore”.
Ai ka fituar tani edhe mbështetjen e kryeministrit David Cameron, i cili e ka lavdëruar përkushtimin e jashtëzakonshëm të tij për të mbledhur para për qëllime bamirësie.
Bartja e sëmundjes te pasardhësit
“Shërimi mund të vijë tepër vonë për mua, por ai do t’iu ndihmojë fëmijëve të mi. Ne ia kemi dalë që të shkojmë deri në Hënë, prandaj nëse përpiqemi mjaft, mund ta gjejmë edhe shërimin për këtë sëmundje. Shpresoj se, ajo që jam duke bërë, do t’i frymëzojë njerëzit që t’i mbështesin kërkimet shkencore në lidhje me sëmundjen e Alzheimerit”.
Alzheimeri me fillim të hershëm prekë familjet e veçanta, ndonjëherë edhe në disa gjenerata, kur edhe quhet sëmundje familjare. Në disa nga këto raste, kjo sëmundje është shkaktuar nga mutacionet në njërin nga tri gjenet e veçanta. Në të gjitha këto raste, njerëzit e prekur sëmuren nga Alzheimeri në të tridhjetat, apo të dyzetat e tyre.
Mesatarisht, gjysma e fëmijëve të personave të prekur nga kjo sëmundje do ta trashëgojnë sëmundjen. Njerëzit që nuk e trashëgojnë mutacionin gjenetik, pra sëmundjen, nuk e bartin atë te pasardhësit e vet.
Një eksperte thotë se sëmundja e Alzheimerit nuk është harresa e pleqve, sikur që konsiderohet, por një sëmundje shkatërruese e cila përfundon me vdekje.
(Kosova Sot)
- Çka e lidh Tunën me Norën? (Foto)
- Blero i sëmurë nga mushkëritë
- Rita përkrah një tjetër shqiptar të famshëm (Foto)
- Pak lady dhe shumë Gaga (Foto)
- Angela ju zbulon...(Foto)
- Vin Diesel ia vë emrin vajzës në nderim të Paul Walker
- Lista zyrtare e Eurovisionit, Shqipëria këndon në natën e parë (Video)
- Provokon Claudia Romani (Foto)
- Taylor Swift me faqe pornografike?
- Zhvishet banorja më seksi në Big Brother (Foto)
- Çiljeta me stil të…(Foto)
- E nxehta Irinë në fotot nudo(Foto)
- Emily Ratajkowski zhvishet sërish
- Luana zhvishet në Sar'Otel (Foto)
- Nuk ia largon duart nga të pasmet Giseles (Foto)
- Nora, 'tarzan' i vërtetë (Foto)
- Era ‘shtriga e Borëbardhës’ (Foto)
- Mimoza Ahmeti "hakmerret" ndaj Big Brother
- Rob Kardashian krahason motrën me një psikopate
- 5 gënjeshtra tipike që ia themi femrave...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn vec_Latn zho_Hans als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn